ai4bharat/Pralekha huggingface dataset:
अर्थ मंत्रालय
वित्त आणि कॉर्पोरेट व्यवहार मंत्री निर्मला सीतारामन यांच्या हस्ते मुंबईत नारायणन वाघुल लिखित ‘रिफ्लेक्शन्स’ या पुस्तकाचे मुंबईत प्रकाशन
मुंबई, 28 एप्रिल 2023
केंद्रीय वित्त आणि कॉर्पोरेट व्यवहार मंत्री निर्मला सीतारामन यांनी आज मुंबईत ,प्रसिद्ध बँकर नारायणन वाघुल यांनी लिहिलेल्या ‘रिफ्लेक्शन्स’ या पुस्तकाचे प्रकाशन केले. भारताच्या वित्तीय परिदृश्यातील अनेक दशकांच्या वाघुल यांच्या अनुभवांची स्पष्ट आणि तपशीलवार नोंद या पुस्तकात आहे. या प्रकाशन सोहळ्याला पायाभूत सुविधा आणि विकासासाठी वित्तपुरवठा करणाऱ्या राष्ट्रीय बँकेचे  अध्यक्ष के.व्ही. कामथ, पिरामल समूहाचे अध्यक्ष अजय पिरामल, जेपी मॉर्गनच्या दक्षिण आणि दक्षिण पूर्व आशियाच्या माजी अध्यक्ष कल्पना मोरपारिया यांच्यासह प्रख्यात बँकर्स आणि आघाडीच्या वित्तीय संस्थांचे सदस्य उपस्थित होते.
नारायणन वाघुल यांचा बँकिंगमधील व्यापक अनुभव आणि त्यांच्या नेतृत्वगुणांसाठी निर्मला सीतारामन यांनी त्यांची प्रशंसा केली. नेत्यांना घडवण्यासाठीचे त्यांचे योगदान त्यांनी अधोरेखित केले ज्याची संस्मरणीय छाप उमटली आहे. वाघुल यांच्या महिला सक्षमीकरणाच्या कल्पना आणि दूरदृष्टीवर सीतारामन यांनी प्रकाश टाकला. आर्थिक सेवांमध्ये महिला अधिक संख्येने नेतृत्व स्वीकारत असल्याने भारतासाठी या कल्पना आणि दृष्टीकोन कायम समर्पक आणि मौल्यवान राहतील असे त्या म्हणाल्या.
भारतातील आधुनिक बँकिंगचे शिल्पकार मानले जाणाऱ्या वाघुल यांनी लिहिलेल्या पुस्तकात त्यांच्या संपूर्ण कारकिर्दीतील नाट्यमय, मनोरंजक आणि अनेक महत्त्वपूर्ण घटना शब्दबद्ध करण्यात आल्या आहेत. चित्तवेधक किस्से अंतर्भूत असलेले हे पुस्तक, वाघुल यांना सहभागी होण्याचा सन्मान प्राप्त झाला अशा विविध उपक्रमांना स्पर्श करते.
वाघुल यांनी स्थापित केलेल्या प्रक्रिया भारतीय आर्थिक व्यवस्थेतील बळकट आणि शाश्वत पद्धती बनल्या.बँकिंग प्रतिभेच्या अनेक महत्वाच्या व्यक्तींना मार्गदर्शन करण्यात त्यांनी महत्त्वपूर्ण भूमिका बजावली आणि बँकिंगमध्ये अधिकाधिक महिला मुख्य कार्यकारी अधिकारी घडवले यामुळे स्त्री-पुरुष समानता संस्कृती वाढीला लागली.PIB Mumbai | N.Chitale/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 77
इलेक्ट्रॉनिक्स आणि माहिती तंत्रज्ञान मंत्रालय
यूआयडीएआय मुंबई प्रादेशिक कार्यालयातर्फे मुंबईतील तीन ठिकाणांहून नागरिकांना पुरवली जात आहे आधार सेवा केन्द्र सुविधा
मुंबई, 3 ऑगस्ट 2023
नागरिकांना, आधार संबंधित सर्व सेवा एकाच ठिकाणी उपलब्ध व्हाव्यात यासाठी विशेष "आधार सेवा केन्द्रांची"  उभारणी भारतीय विशेष ओळख प्राधिकरणाने  केली आहे. मुंबईतील अंधेरी साकीनाका, ठाणे आणि वाशी या तीन ठिकाणी यूआयडीएआय आधार सेवा केंद्रांची सुविधा उपलब्ध आहे. येथे समर्पित आधार नोंदणी आणि आधार अद्ययावत करणे यासारख्या सेवा पुरवल्या जातात. यूआयडीएआय मुंबई प्रादेशिक कार्यालय भविष्यात आणखी नवे आधार सेवा केंद्र सुरु करणार आहे.
आधार सेवा केन्द्रात उपलब्ध आधार सुविधा
आधार सेवा केन्द्रात येणाऱ्या रहिवाशांना आरामदायक वातानुकूलित वातावरण उपलब्ध केले आहे.येथे व्हिलचेअरचीही सुविधा असून ज्येष्ठ नागरिक तसेच दिव्यांगासाठी विशेष सोय केली आहे.ही केन्द्रे आठवड्याचे सातही दिवस सकाळी साडेनऊ ते संध्याकाळी साडेपाच पर्यंत खुली असतात.
नागरिक, खालील सेवांसाठी कोणत्याही सोयीच्या आधार सेवा केन्द्राला भेट देऊ शकतात :
- आधार नोंदणी
- त्यांच्या आधारमधील कोणत्याही लोकसंख्याशास्त्रीय माहितीचे अद्ययावतीकरण – नाव, पत्ता, लिंग, जन्मतारीख, भ्रमणध्वनी क्रमांक किंवा ईमेल आयडी
- त्यांच्या आधारमधील बायोमेट्रीक माहितीचे अद्ययावतीकरण – छायाचित्र, बोटांचे ठसे आणि डोळ्यांद्वारे ओळख पडताळणी
- आधार डाउनलोड करणे आणि छापील प्रत
देशभरातील कोणत्याही आधार सेवा केन्द्रात कोणत्याही भारतीय नागरिकाला  या सेवा उपलब्ध आहेत.
आधार सेवांसाठी ऑनलाईन भेटीची वेळ घेणे 
यूआयडीएआयने आधार सेवा केंद्र प्रकल्पांसोबतच ऑनलाइन भेटीची नोंदणी करण्याचीही सुविधा नागरिकांसाठी सुरु केली आहे. सर्व यूआयडीएआय संचालित आधार सेवा केन्द्रांमधे ही सेवा पुरवली जाते. कोणताही भारतीय येथे आधार नोंदणी आणि अद्ययावतीकरणासाठी कोणत्याही सोयीच्या आधार सेवा केन्द्रात ऑनलाईन भेटीची नोंदणी करु शकतो.
कोणताही नागरिक स्वतः साठी किंवा कुटुंबातील सदस्यासाठी https://appointments.uidai.gov.in/bookappointment.aspx या ठिकाणी ऑनलाईन नोंदणी करु शकतो. ही सेवा निःशुल्क असून आधार नोंदणीकृत भ्रमणध्वनी क्रमांकाचीही याकरिता आवश्यकता नाही. एक नागरिक महिन्यात कमाल चार भेटींची नोंदणी करु शकतो.
बँका, टपाल कार्यालये, राज्य सरकारी कार्यालये आणि बीएसएनएल केंद्रांमध्ये इतर आधार केंद्रे उपलब्ध आहेत. तिथेही ही ऑनलाईन भेट नोंदणी सुविधा उपलब्ध केली जात आहे.
आधार सेवा केंद्रातील आधार सेवांसाठीचे शुल्क
नागरिकांकरिता कोणत्याही सोयीच्या आधार सेवा केंद्रातील सेवांसाठीचे शुल्क यूआयडीएआयने जारी केले आहे. ते याप्रमाणे:
- आधार नोंदणी : नि:शुल्क
- बालकांसाठी अपरिहार्य बायोमेट्रीक अद्ययावतीकरण : नि:शुल्क
- लोकसंख्याशास्त्रीय अद्ययावतीकरणासह किंवा त्या व्यतिरिक्त कोणतेही बायोमेट्रीक अद्ययावतीकरण : 100 रुपये
- नागरिकांद्वारे केवळ लोकसंख्याशास्त्रीय अद्ययावतीकरण : 50 रुपये
- आधार डाउनलोड करणे आणि रंगीत छापील प्रत : 30 रुपये
- आधारमधे कागदपत्रे अद्ययावत करणे : 50 रुपये
S.Patil/V.Ghode/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 62
आरोग्य आणि कुटुंब कल्याण मंत्रालय
कोविड 19 अद्ययावत माहिती
नवी दिल्ली, 29 एप्रिल 2023
देशभरात एकूण 220 पूर्णांक 66 कोटी कोरोना प्रतिबंधक लशींच्या मात्रा देण्यात आल्या. 
देशभरात गेल्या 24 तासात 3,875 लसींच्या मात्र देण्यात आल्या
सध्या देशभरात 51 हजार 314 रुग्ण उपचाराधीन आहेत.
ही संख्या एकूण रुग्णांच्या 0.11 शतांश टक्के आहे
या आजारातून बरे झालेल्या रुग्णांचे एकूण प्रमाण 98.70 शतांश टक्के आहे
देशात गेल्या 24 तासात 9,669 रुग्ण या आजारातून बरे झाले
आतापर्यंत या आजारातून बरे झालेल्या रुग्णांची एकूण संख्या4.43.56.693 झाली आहे
देशभरात गेल्या 24 तासात 7, 171 रुग्णांची नोंद झाली.
देशाचा दैनंदिन पॉझिटिव्हिटी दर 4. 72 टक्के आहे
देशाचा साप्ताहिक पॉझिटिव्हिटी दर 4 पूर्णांक 72 टक्के आहे
देशभरात आतापर्यंत 92.64 कोटी रुग्णांच्या चाचण्या करण्यात आल्या
देशभरात गेल्या 24 तासात 1,94,134 चाचण्या करण्यात आल्याA.Chavan/S.Mohite/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 52
पर्यावरण, वन एवं जलवायु परिवर्तन मंत्रालय
जम्मू आणि काश्मिर वन्यजीव गुन्हे नियंत्रण ब्युरोकडून मोठी कारवाई; मोठ्या प्रमाणावर छापे टाकून वन्यजीवांची तस्करी रोखली
अलिकडच्या काळातील सर्वात मोठ्या जप्तीच्या कारवाईबद्दल केंद्रीय पर्यावरण मंत्र्यांकडून कौतुक
नवी दिल्लीच्या वन्यजीव गुन्हे नियंत्रण ब्युरोने  धडकेबाज गुप्त कारवाई करून श्रीनगर खो-यातल्या अनंतनाग आणि जम्मू भागातल्या मनवाल क्षेत्रातल्या बेकायदा वन्यजीव शिकार आणि व्यापार होत असलेल्या दोन केंद्रावर छापे टाकले आणि तस्करीचा माल जप्त केला.
Kudos to the team of @WCCBHQ , J&K police and the Forest department for their successful operation and arresting 2 main kingpins involved in illegal wildlife trafficking in the J&K region.
— Prakash Javadekar  January 30, 2021
Keep up the continued commitment towards ending wildlife crime. https://t.co/v4u0cYDWm8
यासाठी दिल्ली येथून डब्ल्यूसीसीबीचे अधिकारी जम्मू-काश्मिरला गेले होते. त्यांना जम्मू-काश्मिरच्या वन्यजीव खात्याच्या प्रमुखांनी आणि राज्यांच्या पोलिसांनीही मदत केली. अधिका-यांनी 29 जानेवारी, 2021 रोजी दोन्ही ठिकाणी एकाच वेळी छापे टाकले.
या संदर्भात केंद्रीय पर्यावरण, वन आणि हवामान बदल मंत्री प्रकाश जावडेकर यांनी एका व्टिट संदेशाव्दारे डब्ल्यूसीसीबीच्या अधिकारी वर्गाचे अभिनंदन करून त्यांनी वन्यजीव गुन्हे संपुष्टात आणण्यासाठी दाखवलेली कटिबद्धता कौतुकास्पद असल्याचे म्हटले आहे.
अनंतनाग येथे ब्युरोच्यावतीने टाकलेल्या छाप्यामध्ये शेरपुरा येथील रहिवासी मोहम्मद गनी यांच्याकडून आठ बिबट्यांची कातडी, 38 अस्वलांच्या पोटातल्या आतले भाग-अवयव, चार कस्तुरीची बोंडे असा माल जप्त करण्यात आला.
जम्मू भागातल्या मनवाल येथे पाच बिबट्यांची कातडी,, सात बिबट्यांची नखे, 8 जंगली कुत्री, दोन दात, दोन बिबट्यांच्या कवट्या आणि बिबट्यांची हाडे , एक कस्तुरी दात असा वन्यजीवांशी संबंधित साहित्य जम्मूतल्या किंगरियाल येथील रहिवासी कुशल हुसेन बाॅकेड यांच्याकडून जप्त करण्यात आला आहे.
या अवैध व्यवहाराविषयी सखोल तपास करण्यात येत आहे, तसेच अशा प्रकारे अवैध व्यापार कसा सुरू आहे, त्यामध्ये आणखी कोण कोण गुंतले आहेत, या वन्यजीवांच्या वस्तूंना मागणी कोठून येते, त्यांना मालाचा पुरवठा कसा केला जातो, तसेच व्यापार कसा केला जातो, यांच्याविषयी दुवे शोधून तपास करण्यात येत आहे.
या भागामध्ये अलिकडच्या काळात काल केलेली ही सर्वात मोठी कारवाई आणि जप्ती आहे. कस्तुरी हरीण आणि हिमालयीन काळी अस्वले या प्रजाती आता नष्ट होण्याच्या मार्गावर आहेत. कस्तुरीच्या बोंडासाठी आणि पारंपरिक चिनी औषधांसाठी या प्राण्याची अवैध शिकार केली जाते, असे दिसून आले आहे. वन्यजीव संरक्षण कायदा, 1972 कलम 1 अनुसार कस्तुरी मृग, बिबट्या, अस्वल यांची शिकार करण्यास सक्त मनाई आहे. तसेच या प्राण्यांची शिकार करणे, त्यांच्या आणि इतर अवयवांचा व्यापार करणे यावर बंदी आहे आणि तो शिक्षापात्र गुन्हा आहे. असे अवैध कृत्य करण्यांना किमान तीन वर्ष ते सात वर्षांपर्यंत कारावासाची शिक्षा ठोठावण्यात येते.
या प्रकरणी संबंधितांवर अनंतनाग पोलिस ठाण्यामध्ये गुन्हा दाखल करण्यात आला आहे.
ग्राहक व्यवहार, अन्न आणि सार्वजनिक पुरवठा मंत्रालय
राष्ट्रीय अन्न सुरक्षा कायदा
नवी दिल्ली, 2 जुलै 2019
केंद्रात एकत्रित अन्नधान्य साठ्यात 1 जून 2019 रोजी 741.41 लाख टन धान्य साठा असून त्यात 275.81 लाख टन तांदूळ आणि 465.60 लाख टन गव्हाच्या साठ्याचा समावेश आहे.
केंद्र सरकारने जुलै 2013 मधे राष्ट्रीय अन्न सुरक्षा कायदा आणला, त्यानुसार देशातल्या 67 टक्के जनतेला अनुदानित दराने धान्य मिळण्याचा हक्क प्रदान करण्यात आला. सर्व 36 राज्ये आणि केंद्र शासित प्रदेशात या कायद्याची अंमलबजावणी करण्यात आली असून सुमारे 81.35 कोटी व्यक्तींचा यात समावेश होतो. राष्ट्रीय अन्न सुरक्षा कायदा आणि इतर कायान्कारी योजनांच्या अंतर्गत 610 लाख मेट्रिक टन अन्नधान्याचे वार्षिक वितरण होते.
केंद्रीय अन्न आणि सार्वजनिक वितरण राज्य मंत्री रावसाहेब दानवे यांनी आज लोकसभेत एका लेखी उत्तरात ही माहिती दिली.
B.Gokhale/N.Chitale/D.Rane
(Visitor Counter : 167
रेल्वे मंत्रालय
डेक्कन क्वीनला 88 वर्ष पूर्ण
(नवी दिल्ली, 1 जून 2018
महाराष्ट्रातील मुंबई आणि पुणे या दोन प्रमुख शहरांना जोडणारी डेक्कन क्वीन 1 जून 1930 रोजी प्रथम रुळावर धावली. पुणे शहरावरुन या गाडीला डेक्कन क्वीन हे नाव देण्यात आले.
सुरुवातीला या गाडीला 7 डबे होते. त्यानंतर 12 आणि आता 17 अशी वाढ करण्यात आली आहे. आरामदायी प्रवासाबरोबरच प्रवाशांची वाढती संख्या लक्षात घेऊन या गाडीत अनेक बदल करण्यात आले.
N.Sapre/S.Kane/P.Kor
संरक्षण मंत्रालय
नवोन्मेष आणि संशोधन यांच्या माध्यमातून देशाला विज्ञान आणि तंत्रज्ञानात सक्षम कराः उत्कृष्टता साध्य करणे ही काळाची गरज आहेः उदयपूर येथे एका कार्यक्रमात संरक्षणमंत्र्यांचे युवा वर्गाला आवाहन
भारतीय परंपरा, मूल्ये आणि संस्कृती यांचा अंगिकार करण्यावरही भर देण्याचा राजनाथ सिंह यांचा युवा वर्गाला आग्रहः चरित्र विकासाचा तो एक महत्त्वाचा पैलू असल्याचे प्रतिपादन
देशाला विज्ञान आणि तंत्रज्ञानाच्या क्षेत्रात सक्षम करण्यासाठी आणि भारताला सुरक्षित, सामर्थ्यवान आणि स्वयंपूर्ण बनवण्याच्या सरकारच्या प्रयत्नांना मदत करण्यासाठी नव्या कल्पना पुढे आणाव्यात असे आवाहन संरक्षणमंत्री राजनाथ सिंह यांनी केले आहे. ते आज 15 एप्रिल 2023 रोजी उदयपूर येथे जनार्दन राय नगर राजस्थान विद्यापीठाच्या 16 व्या दीक्षांत समारंभात बोलत होते. येणाऱ्या काळात तंत्रज्ञानाचा वापर सर्वच क्षेत्रात वाढणार आहे आणि विज्ञान आणि तंत्रज्ञानात उत्कृष्टता आत्मसात करण्याची गरज आहे, असे ते म्हणाले. या क्षेत्रात नव्या कल्पना मांडाव्यात, नवनिर्मिती, संशोधन करावे आणि या क्षेत्रात आघाडी घेऊन देशाला नव्या उंचीवर घेऊन जावे असे आवाहन त्यांनी युवा वर्गाला केले.
युवा वर्गामध्ये निर्मितीची, जोपासनेची आणि परिवर्तनाची एक वैशिष्ट्यपूर्ण क्षमता असते आणि पंतप्रधान नरेंद्र मोदी यांचा नव्या भारताचा दृष्टीकोन लवकरच प्रत्यक्षात येईल हे सुनिश्चित करण्यासाठी सरकार युवा वर्गाला आवश्यक असलेल्या सर्व प्रकारच्या सुविधा आणि वातावरण देत आहे, असे संरक्षणमंत्र्यांनी सांगितले. राष्ट्रीय सुरक्षेमध्ये युवा वर्गाला योगदान देता यावे यासाठी संरक्षण मंत्रालयाने उचललेल्या पावलांबाबत त्यांनी माहिती दिली .
अर्थव्यवस्था असो विज्ञान आणि तंत्रज्ञान असो, आरोग्य आणि संरक्षण असो, अलीकडच्या काही वर्षात भारत जगातील सर्वात मोठी पाचवी अर्थव्यवस्था म्हणून उदयाला आला आहे आणि 2027 पर्यंत जगातील आघाडीच्या तीन अर्थव्यवस्थांमध्ये स्थान मिळवण्याच्या दिशेने अगदी योग्य प्रकारे वाटचाल करत असल्याकडे राजनाथ सिंह यांनी निर्देश केला.
“भारत नवी स्वप्ने पाहात आहे आणि आपल्या युवा वर्गाच्या सामर्थ्याने नवी उद्दिष्टे निर्धारित करत आहे. भारताला जगामधील सर्वात सामर्थ्यवान देश बनवण्यासाठी आम्ही झटत आहोत आणि प्रज्वलित युवा मने हा दृष्टिकोन साकार करण्यामध्ये मध्यवर्ती भूमिका बजावतील,” राजनाथ सिंह यांनी सांगितले.
भारतीय परंपरा , मूल्ये आणि संस्कृती यांचा अंगिकार करण्याकडेही विद्यार्थ्यांनी इतर विषयांप्रमाणेच लक्ष द्यावे कारण चरित्र विकासाचा तो एक अत्यावश्यक पैलू आहे, असे मत राजनाथ सिंह यांनी व्यक्त केले. समाजासमोर मूल्ये प्रस्थापित करणारे स्वामी विवेकानंद, महात्मा गांधी आणि रवींद्रनाथ टागोर यांच्यासारख्या व्यक्तिमत्वांकडून प्रेरणा घेण्याचे राजनाथ सिंह यांनी आवाहन केले. या मूल्यांमुळे भारताची प्रगती परिपूर्ण होईल, असे ते म्हणाले.
पंतप्रधान कार्यालय
पंतप्रधानांनी सर्वानंद सोनोवाल आणि डॉ एल. मुरुगन यांची राज्यसभेवर निवड झाल्याबद्दल केले अभिनंदन
नवी दिल्ली, 28 सप्टेंबर 2021
पंतप्रधान नरेंद्र मोदी यांनी मंत्रीमंडळातील सहकारी, सर्वानंद सोनोवाल यांची आसाममधून आणि डॉ एल. मुरुगन यांची मध्य प्रदेशातून राज्यसभेवर निवड झाल्याबद्दल अभिनंदन केले आहे.
ट्विट संदेशामध्ये पंतप्रधान म्हणाले;
"मंत्रिमंडळातील मंत्री आणि सहकारी, सर्वानंद सोनोवाल जी आणि डॉ मुरुगन जी यांची अनुक्रमे आसाम आणि मध्य प्रदेशातून राज्यसभेवर निवड झाल्याबद्दल अभिनंदन. मला खात्री आहे, की ते आपली संसदीय कार्यवाही समृद्ध करतील आणि आमचे सार्वजनिक हिताचे विषय पुढे नेतील."S.Thakur/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
पंतप्रधान 14 जूनला छत्तीसगड दौऱ्यावर
नवी दिल्ली, 13 जून 2018
पंतप्रधान नरेंद्र मोदी 14 जूनला छत्तीसगडला भेट देणार आहेत. भिलई येथे, विस्तारित आणि अद्ययावत भिलई स्टील प्लान्टचे राष्ट्रार्पण, पंतप्रधान करणार आहेत. उत्पादकता, दर्जा, किफायतशीर दर, ऊर्जा कार्यक्षमता आणि पर्यावरण रक्षण या दृष्टीने अद्ययावत तंत्रज्ञानाचा वापर करत या कारखान्याचे आधुनिकीकरण करण्यात आले आहे.
याच कार्यक्रमात पंतप्रधान, आयआयटी भिलईच्या कायमस्वरुपी परिसराचे भूमीपूजन करणार आहेत. भारत नेटच्या दुसऱ्या टप्प्याची सुरुवात झाल्याचे दर्शवणाऱ्या एका पट्टीकेचेही पंतप्रधान अनावरण करतील. भारत नेट प्रकल्पाद्वारे भूमीगत ऑप्टिकल फायबर नेटवर्कद्वारे ग्रामपंचायती जोडण्याचे उद्दिष्ट आहे.
जगदलपूर आणि रायपूर दरम्यानच्या हवाई सेवेचेही पंतप्रधानांच्या हस्ते उद्घाटन होणार आहे. सरकारच्या विविध योजनांच्या लाभार्थ्यांना लॅपटॉप, धनादेश आणि प्रशस्तीपत्रांचे वाटप त्यांच्या हस्ते करण्यात येईल. एका जनसभेलाही पंतप्रधान संबोधित करणार आहेत.
भिलईत दाखल होण्यापूर्वी, पंतप्रधान नया रायपूर स्मार्ट सिटीला भेट देणार असून शहरासाठीच्या इंटिग्रेटेड कमांड ॲन्ड कंट्रोल रुम अर्थात एकीकृत सूचना आणि नियंत्रण केंद्राचे उद्घाटन ते करणार आहेत.
B.Gokhale/N.Chitale/P.Malandkar
(Visitor Counter : 109
विज्ञान आणि तंत्रज्ञान मंत्रालय
भारतात सार्स -सीओव्ही -2 च्या डेल्टा प्रकाराविरूद्ध ChAdOx1 nCoV-19  लसीची परिणामकारकता
नवी दिल्ली, 30 नोव्हेंबर 2021
सार्स -सीओव्ही -2 ने 20 कोटींहून अधिक लोकांना प्रभावित केले असून जागतिक आरोग्य संघटनेच्या आकडेवारीनुसार जगभरात 50 लाखांहून अधिक यामुळे मृत्यू झाले आहेत. सार्स -सीओव्ही -2 विषाणूच्या उत्परिवर्तित प्रकारांमध्ये वाढ झाल्यामुळे लसीच्या परिणामकारकतेबाबत चिंता निर्माण झाली आहे. डेल्टा  प्रकार हा भारतातील प्रामुख्याने आढळणारा प्रकार आहे. भारतातील लसीकरण कार्यक्रमात मुख्यत्वे कोविशील्ड लस  दिली जाते.
ट्रान्सलेशनल हेल्थ सायन्स अँड टेक्नॉलॉजी इन्स्टिट्यूट  च्या नेतृत्वाखालील भारतीय संशोधकांच्या बहु-संस्थात्मक चमूने भारतात एप्रिल आणि मे 2021 दरम्यान सार्स -सीओव्ही -2 संसर्गाच्या वाढीदरम्यान कोविशील्डच्या परिणामकारकतेचे मूल्यांकन केले होते . त्यांनी संरक्षणाची प्रणाली समजून घेण्यासाठी लसीकरण झालेल्या निरोगी व्यक्तींमधील व्हेरिएन्ट विरूद्ध सेल्युलर रोगप्रतिकारक प्रतिसादांचे देखील मूल्यांकन केले होते .
"द लॅन्सेट इन्फेक्शिअस डिसिज " या जर्नलमध्ये प्रकाशित झालेल्या अभ्यासात सार्स -सीओव्ही-2 संसर्ग झालेले 2379 रुग्ण आणि नियंत्रणांत आलेले 1981 रुग्ण यांची तुलना समाविष्ट आहे, पूर्ण लसीकरण झालेल्या व्यक्तींमध्ये सार्स -सीओव्ही-2 संसर्गाविरूद्ध लसीची परिणामकारकता 63% असल्याचे आढळून आले. मध्यम-ते-गंभीर रोगांविरूद्ध संपूर्ण लसीकरणात लसीची परिणामकारकता 81% इतकी होती. सर्वात महत्त्वाचे म्हणजे, शास्त्रज्ञांना असेही आढळून आले की स्पाइक-विशिष्ट टी-सेल प्रतिसाद डेल्टाव्हेरिएन्ट आणि सार्स -सीओव्ही-2 या दोन्ही विरूद्ध सुरक्षित आहे. अशा सेल्युलर रोगप्रतिकारक संरक्षणामुळे विषाणूच्या प्रकारांविरूद्धची प्रतिकारशक्ती भरून निघण्यास संधी मिळू शकते आणि मध्यम ते गंभीर स्वरूपाचा आजार रोखण्याबरोबरच रुग्णालयात दाखल होणे टाळता येते. हा अभ्यास प्रत्यक्ष लसीची परिणामकारकता आणि लसीकरणाला रोगप्रतिकारक प्रतिसाद यावर सर्वसमावेशक माहिती पुरवतो ज्यामुळे धोरण आखण्यास मदत होईल.
प्रकाशन लिंक: https://www.thelancet.com/action/showPdf?pii=S1473-3099%2821%2900680-0
Jaydevi PS/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 223
पंतप्रधान कार्यालय
भारत आणि अफगाणिस्तान कोविड-19 चा सामना एकजुटीने आणि सामाईक निर्धाराने करतील- पंतप्रधानांचे प्रतिपादन
नवी दिल्ली, 20 एप्रिल 2020
भारत आणि अफगाणिस्तान कोविड-19चा सामना एकजुटीने आणि सामाईक निर्धाराने करतील, असे प्रतिपादन पंतप्रधान नरेंद्र मोदी यांनी केले आहे.
हायड्रोक्सिक्लोरोक्विन, पॅरासेटामोल आणि इतर सामग्रीची मदत केल्याबद्दल अफगाणिस्तानचे राष्ट्राध्यक्ष डॉ. अश्रफ घनी यांनी भारताचे आभार मानले आहेत. त्यासंदर्भात त्यांनी केलेल्या ट्वीटला पंतप्रधानांनी उत्तर दिले आहे. भारत आणि अफगाणिस्तान यांच्यात त्यांचे ऐतिहासिक संबंध, भौगोलिक स्थान आणि संस्कृती यांच्यावर आधारित वैशिष्ट्यपूर्ण मैत्री आहे. आपण प्रदीर्घ काळ एकत्रितरित्या दहशतवादाच्या समस्येच्या विरोधात लढत आहोत. तशाच प्रकारे आपण कोविड-19च्या विरोधातही एकजुटीने आणि सामाईक निर्धाराने संघर्ष करू, असे पंतप्रधान नरेंद्र मोदी यांनी घनी यांच्या ट्वीटच्या उत्तरादाखल म्हटले आहे.
India and Afghanistan share a special friendship, based on ties of history, geography, and culture.
— Narendra Modi  April 20, 2020
For long, we have fought jointly against the scourge of terrorism. We will similarly combat COVID-19 together, with solidarity and shared resolve. @ashrafghani https://t.co/du6Rw0jvPV
B.Gokhale/S.Patil/P.Kor
आरोग्य आणि कुटुंब कल्याण मंत्रालय
कोविड-19 ची ताजी माहिती
देशव्यापी कोविड प्रतिबंधक लसीकरण मोहिमे अंतर्गत आतापर्यंत 192.97 कोटी लसमात्रा देण्यात आल्या आहेत.
भारतातील उपचाराधीन रुग्णांची संख्या सध्या 15,814 आहे
उपचाराधीन रुग्णांचे प्रमाण 0.04% आहे
रुग्ण बरे होण्याचा दर सध्या 98.75% आहे.
गेल्या 24 तासात 2,296 रुग्ण बरे झाले, त्यामुळे बरे झालेल्यांची एकूण संख्या वाढून 4,26,07,177 वर
गेल्या 24 तासात 2,710 नवे रुग्ण आढळले.
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 84.88 कोटी चाचण्या करण्यात आल्या. गेल्या 24 तासात 4,65,840 चाचण्या करण्यात आल्या.
आरोग्य आणि कुटुंब कल्याण मंत्रालय
कोविड – 19 अद्ययावत माहिती
देशव्यापी लसीकरण मोहिमेअंतर्गत आतापर्यंत 51.90 कोटी लसींच्या मात्रा देण्यात आल्या
भारतातील सध्याची उपचाराधीन रुग्णांची संख्या 3,86,351; गेल्या 140 दिवसांतील सर्वात कमी रुग्णसंख्या
उपचाराधीन रुग्ण, एकूण रुग्णसंख्येच्या 1.21%; मार्च 2020 पासून सर्वात कमी
सध्याचा रुग्ण बरे होण्याचा दर 97.45%; आतापर्यंतचा सर्वाधिक दर
देशभरात आतापर्यंत 3,12,20,981 रुग्ण कोविडमुक्त झाले
गेल्या 24 तासांमध्ये 40,013 रुग्ण कोविडमुक्त झाले
गेल्या 24 तासात भारतामध्ये 38,353 नवीन रुग्णांची नोंद,
साप्ताहिक पॉझिटिव्हिटी दर 5% पेक्षा कमी असून हा दर सध्या 2.34%
दैनंदिन पॉझिटिव्हिटी दर 2.16% असून, हा दर गेल्या 16 दिवसांपासून 3% पेक्षा कमी
चाचणी क्षमतेमध्ये उल्लेखनीय वाढ - एकूण 48.50 कोटी चाचण्या करण्यात आल्या आहेत
आरोग्य आणि कुटुंब कल्याण मंत्रालय
भारताने एकूण 5 कोटी कोविड चाचण्यांचा नवा उच्चांक नोंदवला
प्रति दशलक्ष चाचण्यांमध्ये सातत्याने वाढ, आज 36,703 वर
आक्रमक आणि व्यापक चाचण्यांनी कोविड महामारीविरोधात भारताच्या लढ्यात महत्वाची भूमिका बजावली आहे. भारताने एकूण चाचण्यांचा 5 कोटींचा टप्पा आज पार केला.
जानेवारी 2020 मध्ये पुण्यातील राष्ट्रीय विषाणू विज्ञान संस्थेच्या प्रयोगशाळेतून फक्त एक चाचणी घेण्यापासून भारताने आतापर्यन्त बरीच मजल मारली असून आज ही एकूण संख्या 5,06,50,128 इतकी झाली आहे. गेल्या 24 तासात 10,98,621 चाचण्या घेण्यात आल्या ज्यातून भारताची वाढीव चाचणी क्षमता दिसून येते.
सरासरी दैनंदिन चाचण्या  सातत्याने वाढ दर्शवत आहेत. जुलैच्या तिसर्या आठवड्यापासून (निदान प्रयोगशाळांच्या नेटवर्कच्या विस्तारीकरणामुळे प्रति दशलक्ष चाचण्यांना चालना मिळाली आहे. टीपीएममध्ये 1 जुलै रोजीच्या 6396 वरून आज 36,703 पर्यंत वाढ झाली आहे. देशातील चाचणी प्रयोगशाळेचे नेटवर्क निरंतर बळकट झाले असून आज देशात 1668 प्रयोगशाळा आहेत; सरकारी क्षेत्रात 1035 प्रयोगशाळा आहेत तर खाजगी 633 प्रयोगशाळा आहेत. यामध्ये :
• रिअल-टाइम आरटी पीसीआर आधारित चाचणी प्रयोगशाळा : 846 )
• ट्रू नॅट आधारित चाचणी प्रयोगशाळा : 700 
• सीबीएनएएटी आधारित चाचणी प्रयोगशाळा :122 3,26,971) ते सप्टेंबरच्या पहिल्या आठवड्यापर्यंत  3.2 पट वाढ झाली आहे.
कोविड19 संदर्भात कुठलीही अधिकृत आणि ताजी आकडेवारी/माहिती हवी असल्यास, तसेच काही मार्गदर्शक तत्वे अथवा सूचना बघायच्या असल्यास, कृपया खालील संकेतस्थळाला भेट द्यावी : https://www.mohfw.gov.in/.
तांत्रिक गोष्टींच्या माहितीसाठी संपर्क साधायचा असल्यास, या ईमेल आय डी वर साधावा: technicalquery.covid19[at]gov[dot]in आणि इतर शंका/समस्यांसाठी ईमेल आयडी- ncov2019[at]gov[dot]in .
कोविड19 संदर्भात इतर माहितीसाठी दूरध्वनी क्रमांक : +91-11-23978046 or 1075 . सर्व राज्ये आणि केंद्रशासित प्रदेशांच्या हेल्पलाईन्सची यादी सोबत जोडली आहे. https://www.mohfw.gov.in/pdf/coronvavirushelplinenumber.pdf .
आरोग्य आणि कुटुंब कल्याण मंत्रालय
कोविड-19 ची ताजी माहिती
देशव्यापी कोविड प्रतिबंधक लसीकरण मोहिमे अंतर्गत आतापर्यंत 219.41  कोटी लसमात्रा देण्यात आल्या आहेत.
गेल्या 24 तासात 3,76,787 मात्रा देण्यात आल्या.
भारतातील उपचाराधीन रुग्णांची संख्या सध्या 25,968 आहे
उपचाराधीन रुग्णांचे प्रमाण 0.06% आहे
रुग्ण बरे होण्याचा दर सध्या 98.76% आहे.
गेल्या 24 तासात 2,417 रुग्ण बरे झाले, त्यामुळे बरे झालेल्यांची एकूण संख्या वाढून 4,40,79,485 वर पोहचली.
गेल्या 24 तासात 1,946 नवे रुग्ण आढळले.
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 89.91 कोटी चाचण्या करण्यात आल्या. गेल्या 24 तासात 2,60,806 चाचण्या करण्यात आल्या.
अल्पसंख्यांक मंत्रालय
पंतप्रधान नरेंद्र मोदी यांच्या नेतृत्वाखालील सरकार ‘इक्बाल, इन्साफ आणि इमान’ चे सरकार आहे : नक्वी
नवी दिल्ली, 11 जून 2019
केंद्रीय अल्पसंख्यक व्यवहार मंत्री मुख्तार अब्बास नक्वी यांच्या अध्यक्षतेखालील मौलाना आझाद शिक्षण प्रतिष्ठानची सर्वसाधारण बैठक आज नवी दिल्लीतल्या अंत्योदय भवनात झाली.
मोदी सरकारने सर्वसमावेशक विकासाचे सुदृढ वातावरण निर्माण केले आहे असे नक्वी यावेळी म्हणाले. पंतप्रधान नरेंद्र मोदी यांच्या नेतृत्वाखालील सरकार हे ‘इक्बाल , इन्साफ  आणि इमान ’ चे सरकार असल्याचे सिद्ध झाले आहे असे ते म्हणाले. मोदी सरकार हे ‘समावेशी विकास, सर्वस्पर्शी विकासा’प्रति कटिबद्ध आहे.
अल्पसंख्यक समुदायातल्या शाळा सोडलेल्या मुलींना मान्यताप्राप्त शैक्षणिक संस्थांचा अभ्यासक्रम उपलब्ध करुन देऊन त्यांना शिक्षण आणि रोजगाराशी जोडले जाईल असे नक्वी म्हणाले.
देशभरातल्या मदरसा शिक्षकांना हिंदी, इंग्लिश, गणित, विज्ञान, कॉम्प्युटर यासारख्या मुख्य विषयांमध्ये प्रशिक्षण दिले जाईल. हा कार्यक्रम पुढल्या महिन्यात सुरु करण्यात येईल असे नक्वी म्हणाले. अल्पसंख्याकांच्या विशेषत: मुलींच्या सामाजिक-आर्थिक-शैक्षणिक सक्षमीकरणासाठी पुढल्या पाच वर्षात पाच कोटी विद्यार्थ्यांना मॅट्रिक पूर्व, मॅट्रिकोत्तर आणि गुणवत्तेनुसार शिष्यवृत्त्या दिल्या जातील. ज्यामध्ये 50 टक्के विद्यार्थीनींचा समावेश असेल असे नक्वी म्हणाले.
सामाजिक, आर्थिक कारणांमुळे आपल्या मुलांना शाळेत पाठवले जात नाही अशा भागांमधल्या अल्पसंख्यक मुलींच्या शिक्षणाला प्रोत्साहन देण्यासाठी देशभरात ‘पढो-बढो’ जनजागृती अभियान राबवले जाईल अशी घोषणा नक्वी यांनी केली. या जनजागृती अभियानात पथनाट्य, लघुपट, सांस्कृतिक कार्यक्रमाचा समावेश असेल. पहिल्या टप्प्यात देशातल्या 60 अल्पसंख्यक बहुल जिल्ह्यांमध्ये हे अभियान राबवले जाणार आहे.
B.Gokhale/S.Kane/P.Malandkar
(Visitor Counter : 75